Perigram
Perigram je kratka misao sadržana u jednoj rečenici, najčešće obaveštajnoj, po pravilu duhovitog je karaktera i sa apsurdom u osnovi.

Rodonačelnik perigrama je satiričar Perica Jokić koji za termin koristi izvod iz svog imena "peri", kojem pridodaje reč "gram" kao jedinicu mere.

Primeri za perigram

Perica Jokić:
Nezadovoljne prskanjem voća, gusjenice pokrenule tenkove.  
Operski pjevač zavještao glasne žice Kablovima iz Svetozareva.  
Pitagora nestao u hipotenuzi Bermudskog trougla.
Zbog nestašice ljekova, farmaceuti prinuđeni da ukidaju neke bolesti. 
Ispod debelog sloja šminke, iskusni arheolog iskopao svoju ženu.  
Ekscentrični lopov pokrao firmu u kojoj radi kao direktor.  
Uprkos teškom nevremenu, avion lako sletio u provaliju.  
Pošto je otkupio sve valute svijeta, numizmatičar završio kao prosjak. 
Za pljačku banke osumnjičena žena ružna kao lopov.
Životinje jednog zoološkog vrta sve manje zainteresovane za ljude koje im pokazuju.
Jedna ekskluzivna kafana za svakog svog pijanca obezbijedila sto nad glavom.
Talentovana sponzoruša ponudila usluge trošenja bilo čijeg novca.

Milan Beštić:
Motorna testera zapanjuje drveće.
Daltonista izluđuje kameleona.
Dug život skraćuje mladost.
Jetro, živeli!
Leš kulira!

Peđa Đakonović Đakon:
Puž stavio kućicu na hipoteku i postao golać.
Samoubica optužujući sebe priznao krivicu i sam sebi presudio.

Radivoje Bojičić:
Tantal se baš namučio da bi ušao u grčku mitologiju.
U interesu istrage, postupak je obustavljen.

Goran Radosavljević:
Odavde se ni naravoučenije ne može izvući.

Marina Aristo Marković:
Njujorčane zaprepastila činjenica da je u Pekingu svaka četvrt kineska.

Izvori 

Мисао
Humor
Психологија